section_heading: Nastanak Engleza, Anglo-saksonski period (600. – 1100.)
paragraph_text: Normandijski vojvoda Vilim zahtjeva pravo nasljeđa, spominjući dano mu Haroldovo obećanje. Harold sada to odbija i Vilim se priprema na invaziju. U ljeto 1066. je spreman, ali planove su mu pokvarili vjetrovi nepovoljni za plovidbu. U rujnu iste godine norveški kralj Harald Hardrade smatra da je povoljno vrijeme za napad. Harold II. juriša na sjever i pobjeđuje Hadradovu vojsku na Stamford Bridge-u. Vjetar se okreće, i Vilim sada kreće na more. Harold sada juriša na jug da odbije Williamov napad. Iako su mu Northumbrijci i Mersijanci obećali pomoć, to nikada nisu učinili. Harold je poražen i ubijen u bitci kod Hastingsa u desetom mjesecu 1066. U posljednjem mjesecu iste godine Vilim I. Osvajač okrunjen je za kralja Engleske na Božić u Westminsterskoj opatiji.